เรื่องนี้มีเงื่อนงำ! ทายาทโรงสีร้องนายกฯ เหตุ KTB ทำเงินฝากหาย 500 ล้าน!
เรื่องนี้มีเงื่อนงำ! ทายาทโรงสียื่นคำร้องต่อนายกฯ ขอตรวจสอบบัญชีธนาคารกรุงไทย หลังเงินฝากหายร่วม 500 ล้าน
19 ม.ค. 2560

เรื่องนี้มีเงื่อนงำ! ทายาทโรงสียื่นคำร้องต่อนายกฯ ขอตรวจสอบบัญชีธนาคารกรุงไทย หลังเงินฝากหายร่วม 500 ล้าน
ผู้สื่อข่าวรายงานว่า ในวันนี้ (19 ม.ค.60) นายภิญโญ ภิญโญชีพ เป็นตัวแทน นางนันทา คุ้มบาง ผู้จัดการมรดกของนายสง่า คุ้มบาง เข้ายื่นคำร้องต่อ ต่อ พล.อ.ประยุทธ์ จันทร์โอชา นายกรัฐมนตรี ผ่านศูนย์บริการประชาชน ทำเนียบรัฐบาล เพื่อให้ช่วยตรวจสอบและเรียกร้องทรัพย์คืนจากธนาคารกรุงไทย จำกัด (มหาชน) หรือ KTB สาขาปทุมธานี  
โดยกรณีดังกล่าวเกิดขึ้นหลังจากที่ทางนายสง่า ได้จำนำบัญชีเงินฝากกับทางธนาคาร เพื่อค้ำประกันการทำธุรกิจโรงสีกับทางธนาคารกรุงไทย สาขาปทุมธานี  โดยรวม 4 บัญชี ตั้งแต่ปี 2526-2528 ก่อนที่จะมีการฝากมาเรื่อยๆ จนมีเงินฝากรวมมากกว่า 500 ล้านบาท ซึ่งนายสง่าได้บอกเรื่องนี้กับครอบครัวไว้แล้วก่อนจะเสียชีวิต       
อย่างไรก็ดีเมื่อทายาทของนายสง่าได้ทำเรื่องเพื่อขอตรวจสอบก็ได้รับการตอบกลับมาว่า เอกสารดังกล่าวเป็นเอกสารสำคัญ หากจะตรวจสอบได้ต้องขออนุมัติจากรัฐมนตรีว่าการกระทรวงการคลังก่อน โดยทำเรื่องของตรวจสอบมาตั้งแต่ปี 2529 จนปัจจุบันยังไม่สามารถตรวจสอบได้ จนกิจการโรงสีข้าวได้หยุดทำการไป
ทั้งนี้ทายาทของนายสง่า ได้รวบรวมเอกสารทั้งหมดเอาไว้ และอยากขอความเป็นธรรมจากหน่วยงานต่างๆ ให้เข้ามาช่วยเรียกร้องทรัพย์คืนจากธนาคารกรุงไทย และขอให้ทางธนาคารชี้แจงรายละเอียดบัญชีต่าง ๆ ของนายสง่าอย่างถูกต้องด้วย